## Pravilnik o nadzornim izvještajima za pravne osobe ovlaštene za pružanju investicijskih usluga i obavljanju investicijskih aktivnosti

### NN 22/2009 (18.2.2009.), Pravilnik o nadzornim izvještajima za pravne osobe ovlaštene za pružanju investicijskih usluga i obavljanju investicijskih aktivnosti

**HRVATSKA AGENCIJA ZA NADZOR FINANCIJSKIH USLUGA**

490

Na temelju članka 15. stavka 1. Zakona o Hrvatskoj agenciji za nadzor financijskih usluga (»Narodne novine«, broj 140/05.), i članka 115. stavka 3. Zakona o tržištu kapitala (»Narodne novine«, broj 88/08 i 146/08, dalje: Zakon) Hrvatska agencija za nadzor financijskih usluga (dalje: Agencija) na sjednici Uprave održanoj 12. veljače 2009. godine donijela je

PRAVILNIK

O NADZORNIM IZVJEŠTAJIMA ZA PRAVNE OSOBE OVLAŠTENE ZA PRUŽANJE INVESTICIJSKIH USLUGA I OBAVLJANJE INVESTICIJSKIH AKTIVNOSTI

UVODNE ODREDBE

Članak 1.

Ovim Pravilnikom propisuje se sadržaj, način i rokovi izrade i dostave nadzornih izvještaja kojima pravne osobe ovlaštene za pružanje investicijskih usluga i obavljanje investicijskih aktivnosti izvještavaju Agenciju o uspješnosti pružanja investicijskih usluga i obavljanju investicijskih aktivnosti, kao i za potrebe istraživanja, razvoja i izvještavanja korisnika usluga i javnosti.

SADRŽAJ NADZORNIH IZVJEŠTAJA

Članak 2.

(1) Sadržaj nadzornih izvještaja iz članka 1. ovog Pravilnika propisan je obrascima (Prilog 1 Obrasci nadzornih izvještaja) koji čine sastavni dio ovog Pravilnika, a odnose se na:

– Opće podatke o pravnoj osobi (Obrazac OP)

– Izvještaj o prihodima i rashodima s osnove pružanja investicijskih usluga i obavljanja investicijskih aktivnosti (Obrazac PR),

– Izvještaj o upravljanju sredstvima klijenata (Obrazac US).

(2) Za potrebe istraživanja i razvoja investicijskih usluga i aktivnosti te izvještavanja korisnika usluga i javnosti, Agencija koristi podatke sadržane na propisanim financijskim izvještajima i definiranim nadzornim izvještajima, a u iznimnim situacijama i podatke iz izvješća čiji sadržaj, oblik i rokove definira ovisno o potrebi.

OBVEZNICI IZRADE NADZORNIH IZVJEŠTAJA

Članak 3.

(1) Obveznici izrade nadzornih izvještaja iz članka 2. stavka 1. ovog Pravilnika su investicijska društva, kreditne institucije i druge pravne osobe koje su sukladno Zakonu ovlaštene za pružanje investicijskih usluga i obavljanje investicijskih aktivnosti.

(2) Iznimno od stavka 1. ovog članka nadzorni izvještaj Opći podaci o pravnoj osobi (Obrazac OP) nisu obvezna izrađivati investicijska društva.

NAČIN DOSTAVE

Članak 4.

(1) Obveznici izrade nadzornih izvještaja iz članka 3. ovog Pravilnika dužni su iste dostavljati Agenciji elektroničkim putem.

(2) Iznimno od stavka 1. ovog članka, Obveznici izrade nadzornih izvještaja iz članka 3. ovog Pravilnika izvještaje za poslovnu godinu obvezni su dostavljati Agenciji i u pisanom obliku.

ROKOVI DOSTAVE

Članak 5.

(1) Nadzorne izvještaje iz članka 2. ovog Pravilnika, obveznici sastavljaju i dostavljaju za poslovnu godinu i izvještajna razdoblja tijekom poslovne godine.

(2) Poslovna godina jednaka je kalendarskoj godini, a izvještajna razdoblja tijekom godine jednaka su tromjesečnom, šestomjesečnom i devetomjesečnom razdoblju.

(3) Izvještaje iz stavka 1. ovog članka za izvještajna razdoblja tijekom poslovne godine, obveznici izrade dužni su dostaviti Agenciji u roku od trideset (30) dana od zadnjeg dana izvještajnog razdoblja, a nadzorne izvještaje za poslovnu godinu dostaviti u roku od šezdeset (60) dana od zadnjeg dana poslovne godine.

Članak 6.

Ovaj Pravilnik stupa na snagu danom objave u »Narodnim novinama«, a primjenjuje se za razdoblja koja započinju od 1. siječnja 2009. godine i poslije.

Klasa: 011-02/09-04/34

Urbroj: 326-01-09-1

Zagreb, 12. veljače 2009.

Zamjenik predsjednika Uprave
Ivan Vrljić, v. r.

PRILOG

OBRASCI NADZORNIH IZVJEŠTAJA

Obrazac OP\_Opći podaci o pravnoj osobi

Naziv pravne osobe:

Identifikacijski broj kod agencije:

Izvještajno razdoblje:

|  |  |
| --- | --- |
| Pozicija | Opis, vrijednost ili iznos |
| MBS pravne osobe |  |
| Identifikacijski broj kod agencije |  |
| Adresa (poštanski broj, mjesto, ulica i broj) |  |
| Telefon i telefax | tel: fax: |
| E-mail adresa |  |
| Web-stranica |  |
| Datum upisa u sudski registar (dan, mjesec i godina) |  |
| Ime, prezime predsjednika i članova uprave | Predsjednik uprave: \_\_\_\_\_\_\_\_\_\_\_\_\_\_\_\_\_  Članovi uprave:  1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ime i prezime predsjednika i članova nadzornog odbora | Predsjednik nadzornog odbora:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Članovi nadzornog odbora:  1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ukupan iznos temeljnog kapitala | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pet najvećih dioničara/udjelničara (ime prezime adresa fizičke osobe, odnosno tvrtka i sjedište pravne osobe postotak udjela u vlasništvu) | 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Broj zaposlenih |  |
| Ime i prezime odgovornih osoba za pružanje investicijskih usluga i obavljanje investicijskih aktivnosti | 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ime i prezime ovlaštenih brokera i investicijskih savjetnika | 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ime i prezime vezanih zastupnika | 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Naziv revizorskog društva koje je revidiralo zadnje godišnje financijske izvještaje |  |
| Poslovna banka pravne osobe | 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Broj računa | 1. Redovni račun \_\_  2. Račun nalogodavca\_\_ |

Obrazac PR – Izvještaj o prihodima i rashodima s osnove pružanja investicijskih usluga i obavljanja investicijskih aktivnosti

Naziv pravne osobe:

Identifikacijski broj kod agencije:

Izvještajno razdoblje:

|  |  |  |  |  |
| --- | --- | --- | --- | --- |
| Pozicija | Prethodna godina | | Tekuća godina | |
| Kumulativ | Tekuće razdoblje | Kumulativ | Tekuće razdoblje |
| I. Prihodi temeljem obavljanja investicijskih usluga i aktivnosti |  |  |  |  |
| 1. Prihod od zaprimanja i prijenosa naloga u svezi jednog ili više financijskih instrumenata za izvršavanje naloga klijenata |  |  |  |  |
| 2. Prihod od izvršenja naloga za klijenta |  |  |  |  |
| 3. Prihodi od aktivnosti trgovanja za vlastiti račun |  |  |  |  |
| 4. Prihod od upravljanja portfeljem |  |  |  |  |
| 5. Prihod od investicijskog savjetovanja |  |  |  |  |
| 6. Prihod od usluga ili aktivnosti provedbom ponude odnosno prodaje financijskih instrumenata uz obvezu otkupa |  |  |  |  |
| 7. Prihod od usluga ili aktivnosti provedbom ponude odnosno prodaje financijskih instrumenata bez obveze otkupa |  |  |  |  |
| 8. Prihod od upravljanja MTP |  |  |  |  |
| II. Prihodi temeljem obavljanja pomoćnih usluga |  |  |  |  |
| 1. Prihod od pohrane i administriranja financijskih instrumenata za račun klijenata i skrbništva |  |  |  |  |
| 2. Prihod od kredita ili zajma ulagatelju kako bi mu se omogućilo zaključenje transakcije |  |  |  |  |
| 3. Prihod od savjetovanja o strukturi kapitala, poslovnim strategijama i srodnim pitanjima |  |  |  |  |
| 4. Prihod od obavljanja usluga deviznog poslovanja vezane uz pružanje investicijskih usluga |  |  |  |  |
| 5. Ostali prihodi od pomoćnih usluga |  |  |  |  |
| Ukupno prihodi |  |  |  |  |
| III. Rashod od provizija i naknada |  |  |  |  |
| 1. Troškovi usluga uređenog tržišta |  |  |  |  |
| 2. Troškovi usluga MTP |  |  |  |  |
| 3. Troškovi usluga klirinške organizacije |  |  |  |  |
| 4. Troškovi usluga drugog investicijskog društva |  |  |  |  |
| 5. Troškovi vezanog zastupnika |  |  |  |  |
| 6. Troškovi naknada za Fond za zaštitu |  |  |  |  |
| 7. Vrijednosno usklađenje potraživanja za naknade i provizije |  |  |  |  |
| 8. Ostali troškovi u svezi obavljanja investicijskih usluga |  |  |  |  |
| Ukupno rashodi |  |  |  |  |
| Razlika prihoda iz rashoda |  |  |  |  |

Obrazac US – Izvještaj o upravljanju sredstvima klijenata

Naziv pravne osobe:

Identifikacijski broj kod agencije:

Izvještajno razdoblje:

Stanja na dan:

|  |  |  |  |
| --- | --- | --- | --- |
| Financijska imovina  Osnova upravljanja  imovinom | Financijski instrumenti | Novčana sredstva | Ukupno |
| Upravljanje portfeljem |  |  |  |
| Skrbništvo nad financijskim instrumentima |  |  |  |
| Sredstva na računu klijenata za kupnju ili prodaju financijskih instrumenata | ------------- |  |  |
| Ukupno |  |  |  |

Napomena:

Upravljanje portfeljem- sredstva klijenata koji su vezana uz ugovor o upravljanju portfelju temeljen na članku 5. stavak 1. točka 4. Zakona o tržištu kapitala (»Narodne novine« 88/08)

Skrbništvo nad financijskim instrumentima – sredstva klijenata kojima pravna osoba može upravljati po nalogu klijenta, a vezano uz ugovor za pomoćne usluge članak 5. stavak 2. točka 1. Zakona o tržištu kapitala (»Narodne novine« 88/08)

Sredstva na računu klijenata za kupnju ili prodaju financijskih instrumenata – ostala sredstva klijenata dana na upravljanje pravnoj osobi

Datum sastavljanja izvješća: Ovlaštena osoba društva:

(Potpis i pečat)

Sastavio:

Telefon:

Pravilnik, NN 22/2009-490